Paarl-vrou vermis: Kêrel teruggestuur na Wes-Kaap | Maroela Media
Die saak is tot 2 Februarie uitgestel wanneer Oosthuizen in die Paarl-landdroshof in die Wes-Kaap moet verskyn. Hy sal dus nou van Port Elizabeth na die Wes-Kaap reis. Hy bly in aanhouding. Oosthuizen het aangedui dat hy van voornemens is om skuld te ontken.
Maroela Media het vroeër berig hy is op 21 Januarie buite ŉ KFC in Port Elizabeth in hegtenis geneem waar hy ŉ goudkleurige Peugeot, parkeer het. Dié motor behoort aan Pienaar se ma.
Pienaar is op 5 Januarie laas gesien toe sy haar ma se huis in die Peugeot verlaat het en sy is op 8 Januarie as vermis aangemeld.
Volgens die polisie het Oosthuizen tydens sy inhegtenisneming aangevoer hy en Pienaar het ŉ uitval gehad en hy het haar op 7 Januarie in Oudtshoorn afgelaai.
Intussen duur die soektog na Pienaar voort en daar is nog geen nuwe verwikkelinge nie. Kapt. Frederick van Wyk, woordvoerder van die polisie, het gesê die ondersoek na haar verdwyning is na die Oos-Kaap, Wes-Kaap en al langs die Tuinroete uitgebrei.
Pienaar se ma, Marlaine Pienaar-Vice, het vroeër aan Maroela Media gesê omdat sy en haar dogter ŉ baie noue band het en mekaar byna elke dag gesien het, is dit vir haar baie vreemd dat haar dogter nog nie met haar kontak gemaak het nie. “Dit is totaal uit karakter vir haar om net te verdwyn en niks van haar te laat hoor nie. Ek het onmiddellik gedink iets is fout toe ek niks van haar hoor nie en haar nie in die hande kon kry nie,” het sy gesê.
Die Peugeot waarmee Nicola Pienaar gery het en wat glo in haar kêrel se besit gevind is. Foto: SAPD
Roper · 2 jaar gelede
Die man is soooo skuldig. Net hy glo sy eie bull5#1+
Anne coetzer. · 2 jaar gelede
Wat vreemd is. Dit is haar ma se motor. Hy kry n saamry geleentheid. Maar hy laai haar af en ry verder asof dit sy reg is. Ek ruik n rot
Hendrina · 2 jaar gelede
Presies Anne. As hulle gestry het moes sy hom afgelaai het en teruggery het Paarl toe – dit is immers haar ma se motor wat sy gebruik het. Hoe kan hy haar aflaai en verder ry?
Praat jy Gatiep !!!
Wat is fout met die speurder laat hom sing soos n kanarie. Gemors gaan nou seker weer gestuur word vir waarneming. Geldmors hy moet praat.
Sal nogal graag wil weet wat se uitval?
Ek wonder maarnet? Hoekom word die res se name nie genoem wat van misdade verdink word soos bv. die baba pornografie saak nie, omdat hulle nog nie gepleit het nie. Maar die ou se naam word dan genoem. Hy het mos nog nie gepleit nie. Noem almal se name of geen name nie. Hoekom word party beskerm en party nie? Maar dat hier ‘n helse rot geruik word is verseker.
Ek kan nie glo dat vroumense saam met sulke “lae drêk” uithang nie… Hierdie dude moet uitkom met die waarheid want hy is die enigste skakel in die raaisel wat weet. Elke kar moet ‘n opspoor toestel hê vir sulke voorvalle.
Hy het dan verkeerde adres op gegee. ? Gaan kyk by regte adres. Hy Moet praat. Hou hom aan tot hy praat
Jamner ek glo nie sy storie nie bring terug die dood straf dat sulke drek van die same lewing kan verwyder word bring hom vir ons sal op die ou metode sing soos n kanarie en die waarheid sal uit kom
Nicolene Boshoff · 2 jaar gelede
Weet jy, praat maar net die waarheid dis al. Gevolge is daar maar ten minste sal die gevoel van frustrasie verdwyn. Net die waarheid.
muis · 2 jaar gelede
Waar in daai kar wat tot op die voorste sitplek oorlaai is sou daai vroutjie gesit het.? Waarom al die klere was hulle onderweg met vakansie??